Гиалофан

Гиалофан — минерал аз гурӯҳи фелдспорҳо. Формулаи кимиёиаш (K,Ba)[Al(Si,Al)Si2O8]

Сингониаш моноклиналӣ. Одатан ҳамчун кристаллҳои шаффофи ташаккулёфта дучор меояд. Гиалофан, маъмулан минерали беранги шаффоф буда, баъзан тобиши сурх дорад. Ҷилояш шишаӣ, шуоъгузар. Сахтиаш 6-6,5. Вазни хоссаш 3,3-3,4. Гусехташ мукаммал. Шикасташ садафӣ, хордор, ноҳамвор. Бо диопсид, скаполит, калсит, апатит, флогопит дучор меояд. Дар конҳои ҳамбари Якобсберг (Шветсия), Отосонду (Африқои Ҷанубу Ғарбӣ), Слюдянск (Забайкале) вомехӯрад. Дар сангҳои озарин, пегматитҳо ва гнейсҳо низ дучор омадааст.

 Эзоҳ 

 Адабиёт 
 Булах А. Г. Минералогия с основами кристаллографии. М., 1989;
 Ҷанобилов М. Минералогия. Д., 2012. Б. Шарифов.

 Сарчашма 


Гурӯҳ:Силикатҳо (минералҳо)
Гурӯҳ:Минералҳои калий
Гурӯҳ:Минералҳои алюминий
Гурӯҳ:Минералҳои барий